text: Det bliver sol og sommer med 28 grader
  17 juni 2019 kl. 07.10
  De næste dages vejr byder på sol, sommer og temperaturer på op til 28 grader.
  Der er gode muligheder for strandIiv den kommende uge, hvor fredag er årets længste dag, og temperaturerne kan nå op på 28 grader, oplyser DMI.
  Temperaturerne mandag kommer til at ligge på mellem 20 og 23 grader, og vinden bliver svag til jævn og drejer mod sydøst og syd.
  Tirsdag stiger temperaturerne til 20-25 grader.
  Definitionen på en meteorologisk sommerdag er, at temperaturen et eller andet sted i landet kommer over 25 grader.
  - Onsdag ser også rigtig fin og faktisk lidt lummervarm ud. Temperaturerne vil ligge på 20-25 grader, men i syd og øst kan temperaturen nå op på 28 grader. Igen får vi nogen eller en del sol, men i løbet af eftermiddagen kan der komme nogle skyer ind over det jyske, siger vagthavende meteorolog ved Danmarks Meteorologiske Institut (DMI) Erik Hansen til Ritzau.
  Torsdag bliver også pæn med temperaturer på mellem 20 og 23 grader og med sol. Fredag spår DMI tørvej og temperaturer på omkring 20 grader og uden ret meget vind.
  Fredag er årets længste dag, nemlig sommersolhverv.
  